**PÁLYÁZATI FELHÍVÁS TANYAGONDNOKI ÁLLÁS BETÖLTÉSÉRE**

Pap Község Önkormányzata a közalkalmazottak jogállásáról szóló 1992. évi XXXIII. törvény 20/A. § alapján pályázatot hirdet **Tanyagondnok** munkakör betöltésére.

A közalkalmazotti jogviszony időtartama: határozatlan idejű közalkalmazotti jogviszony

Foglalkoztatás jellege: teljes munkaidő

A munkavégzés helye: Szabolcs-Szatmár-Bereg Megye, 4631 Pap, Kossuth út 102.

A munkakörbe tartozó járó lényeges feladatok:

Közreműködés az étkeztetésben, házi segítségnyújtás biztosításában. Az egészségügyi ellátáshoz való hozzájutás biztosítása, így a háziorvosi rendelésre szállítás, egyéb egészségügyi intézménybe szállítás, gyógyszerkiváltás, gyógyászati segédeszközhöz való hozzájutás biztosítása, óvodáskorú, iskoláskorú gyermekek szállítása. Egyéb szállítási szolgáltatások: gázpalack csere, postai küldemények feladása. Egyéb szolgáltatások: hivatalos ügyek intézésének segítése. Közösségi, művelődési, sport- és szabadidős rendezvények szervezésében való közreműködés.

Illetmény és juttatások:
Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései az irányadók.

Pályázati feltételek:

* 8 általános,
* tanyagondnoki képesítés, vagy a tanyagondnoki képzés vállalása,
* B kategóriás jogosítvány,
* legalább 5 év gépjárművezetői gyakorlat,
* magyar állampolgárság,
* cselekvőképesség,
* büntetlen előélet.

A pályázat elbírálásánál előnyt jelent:

* jó helyismeret
* középfokú végzettség

Elvárt kompetenciák:

* szociális érzékenység
* empátia,
* rugalmasság
* kötetlen munkaidő vállalása

A pályázat részeként benyújtandó iratok, igazolások:

* A pályázati feltételeknek való megfelelést tanúsító okiratok másolatai.
* Fényképes szakmai önéletrajz.
* 90 napnál nem régebbi erkölcsi bizonyítvány.
* Nyilatkozat a tanyagondnoki képesítés megszerzésének egy éven belüli vállalásáról.
* Hozzájáruló nyilatkozat a pályázat elbírálásában résztvevők számára az iratok megismeréséhez.

A munkakör betölthetőségének kezdő időpontja: Legkorábban 2021. március 1.

A pályázat benyújtásának határideje: 2021. február 26.

A pályázati kiírással kapcsolatosan további információt Dr. Dolhai Edina jegyző ad a 06-45/252-206 telefonszámon.

A pályázatok benyújtásának módja:

* Postai úton, a pályázatnak a Pap Község Önkormányzat címére történő megküldésével (4631 Pap, Kossuth út 102.) Kérjük a borítékon feltüntetni a munkakör megnevezését: „Tanyagondnok”

A pályázat elbírálásának határideje: A pályázatot Pap Község Önkormányzat Képviselő-testülete bírálja el azzal, hogy ha a veszélyhelyzet fennáll, akkor a döntést a Polgármester hozza meg önkormányzati hatáskörben. A munkáltató fenntartja azon jogát, hogy a pályázatot eredménytelenné nyilvánítsa.

A pályázati kiírás közzétételének helye, ideje: [www.pap.hu](http://www.pap.hu) 2021. február 10.